Na podlagi 28. in 71. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) generalna direktorica Zavoda za zdravstveno zavarovanje Slovenije izdaja

**NAVODILO O SPREMEMBAH IN DOPOLNITVAH**

**NAVODILA O POSTOPKU POSREDOVANJA OSEBNIH IN DRUGIH PODATKOV**

# člen

V Navodilu o postopku posredovanja osebnih in drugih podatkov (št. 0072-19/2016-DI/1 z dne 26. 8. 2016) se v 1. členu tretji in peti odstavek spremenita tako, da se glasita:

»(3) Izrazi v tem navodilu imajo isti pomen, kot je določen v 4. členu Splošne uredbe o varstvu podatkov (v nadaljevanju: GDPR) in 6. členu Zakona o varstvu osebnih podatkov (v nadaljevanju: ZVOP-1).

(5) Za obdelavo osebnih podatkov se poleg tega navodila uporabljajo določila GDPR oziroma določila ZVOP-1.«.

# člen

2. člen se spremeni tako, da se glasi:

»Zavod uporabniku osebnih podatkov, ki je vložil zahtevo za posredovanje osebnih podatkov, le-te posreduje, če je izkazana upravičenost do zahtevanih podatkov za določen namen in če je obdelava oziroma posredovanje dopustno glede na določila GDPR in ZVOP-1.«.

# člen

V 3. členu se v drugem odstavku napovedni stavek spremeni tako, da se glasi:

»(2) Zahteva mora vsebovati sestavine, ki so za vlogo določene v 66. členu Zakona o splošnem upravnem postopku, poleg tega pa še:«.

# člen

V 4. členu se tretji odstavek spremeni tako, da se glasi:

»(3) Če območna enota Zavoda zahtevi uporabnika osebnih podatkov ugodi, v dopisu navede:

* da se zahtevi za posredovanje osebnih podatkov ugodi in na kateri pravni podlagi se ugodi, ter
* da mora uporabnik osebnih podatkov varovati posredovane osebe podatke v skladu z določili GDPR in jih uporabiti izključno za namen, za katerega so mu bili posredovani.«.

# člen

V 6. členu se v tretjem odstavku beseda »tri« nadomesti z besedo »štiri« in se za besedilom prvega stavka doda nov drugi stavek, ki se glasi »Obvezno je član te komisije tudi Zavodova pooblaščena oseba za varstvo osebnih podatkov (DPO).«.

# člen

9. člen se spremeni in dopolni tako, da se glasi:

»(1) Če posameznik vloži zahtevo v zvezi z uveljavljanjem pravice do seznanitve z lastnimi osebnimi podatki na podlagi 15. člena GDPR, veljajo pravila in roki za to seznanitev, ki so določeni v GDPR.

(2) Zavod posameznikom, ki uveljavljajo pravico do seznanitve z lastnimi osebnimi podatki, zahtevane osebne podatke in informacije zagotovi brezplačno.

(3) V primeru, kadar je zahteva posameznika po seznanitvi z lastnimi osebnimi podatki iz prvega odstavka tega člena očitno neutemeljena ali pretirana, zlasti, ker se ponavlja, lahko Zavod posamezniku zaračuna razumno pristojbino za administrativne oziroma materialne stroške posredovanja informacij. Prav tako lahko Zavod posamezniku zaračuna razumne stroške za pripravo in posredovanje zahtevanih dodatnih kopij podatkov posameznika.«.

**Končna določba**

# člen

To navodilo začne veljati naslednji dan po objavi v eGradivih.

Številka: 0072-19/2016-DI/2

Ljubljana, dne 18. avgusta 2022

doc. dr. Tatjana Mlakar

generalna direktorica